Finnairi Baltikumi müügijuhi Guerman Tyvoniouki sõnul näeb ettevõte potentsiaali Aasia turul, kus viimastel aastatel on nõudlus nii äri- kui ka vabaajareiside vastu mitmekordistunud. "Finnair on esimene lennukompanii, kes avab otseliini Chongqingi ja Euroopa vahel," lausus Tyvoniouk. Ta lisas, et Lääne-Hiina on väga oluline kasvupiirkond ning uus sihtkoht tugevdab Finnairi turuosa kasvavatel Aasia turgudel. Lisaks  Chongqingile lendab Finnair ka teistesse Hiina linnadesse nagu Peking, Shanghai ja Hongkong, ühtekokku 26 korda nädalas.    Chongqing linnas on viimastel aastatel toimunud tööstuslik areng ning paljud elektroonika-, auto- ja kodukeemiaettevõtted laiendavad oma tegevust, mis toob kaasa suurenenud nõudluse ärireiside vastu.    Chongqingi lennujaam on suure kasvupotentsiaaliga, mida järjepidevalt arendatakse ning aastaks 2015 on lennujaam võimeline vastu võtma 45 miljonit reisijat aastas.  Lennujaamast saab edasi lennata 80 erinevasse sihtkohta Hiinas ja Aasias.    Chongqing asub Tiibeti platoo ääres ning linnas elab 32 miljonit inimest. Tegemist on kiiresti areneva linnaga, mille elanikkond usutavasti kahekordistub lähima viie aasta jooksul.    Lisaks ärireisijatele on aasta pärast avatav sihtkoht sobilik ka puhkusereisijale, kellele pakub huvi Hiina ajalugu ja loodus. Piirkonda ümbritseb kaunis loodus, ajaloolised templid ning mitmeid vaatamisväärsused - sealhulgas ka UNESCO  maailmapärandite hulka arvatud Dazu kaljugravüürid ja kuumad allikad, Jialingi ja Yangtze jõekruiisid. Lisaks on Chongqingi lennujaam hea hüppelaud Lhasasse (Tiibet) või Xiani (terrakota sõdurid) lendamiseks, jne.    Finnair hakkab Chongqingi lendama neli korda nädalas Airbus A340 lennukiga. Uus liin avatakse 2012 aasta mais ja lend Helsingist Chongqingi koos ümberistumisega Helsingist kestab ligi 11 tundi.    Fakte Chongqingist:    · Chongqingi peetakse  Lääne-Hiina majanduslikult olulisimaks linnaks.    · Chongqingi linna läheduses asub kuulus ja UNESCO maailmapärandite hulka arvatud Dazu kaljugravüürid    · Chongqingi linnast saab alustada Jialingi ja Yangtze jõekruiise    · Chongqingi on hea hüppelaud lähedal asuvate vaatamisväärsuste külastamiseks (Tiibet, Xiani terrakota sõdurid, "Fishing Town" kindlus Hiina ajaloo ühe kuulsaima võitlusplatsiga, jne)    · Linnas elab 32 miljonit inimest.  Arvatakse, et lähima viie aastaga linna elanikkond kahekordistub    · Chongqingi kliima on tavaliselt kuum ja niiske.